pythainlp/thai-wiki-dataset-v4 huggingface dataset:
ซังไดเมะ เจโซลบราเธอร์ส

ซังไดเมะ เจโซลบราเธอร์ส ฟรอม เอ็กไซล์ไทรบ์  หรือรู้จักในชื่อ ซังไดเมะ เจโซลบราเธอร์ส  เป็นวงบอยแบนด์สัญชาติญี่ปุ่น มีสมาชิกทั้งหมด 7 คน (โวคอล 2 และเพอร์ฟอร์เมอร์ 5) ก่อตั้งในปี 2010 ก่อตั้งและบริหารโดยสังกัดแอลดีเอชและเซ็นสัญญากับค่ายเพลงย่อยริธึมโซน ของค่ายเอเว็กซ์กรุป วงเป็นส่วนหนึ่งของวงซูเปอร์กรุ๊ปเอ็กไซล์ไทรบ์ ซังไดเมะ เจโซลบราเธอร์สได้เปิดตัวเมื่อวันที่ 10 พฤศจิกายน 2010 ด้วยซิงเกิล "Best Friend's Girl" ซึ่งอันดับที่ 3 ในชาร์ตเพลงออริก้อน กับอัลบั้มเปิดตัวชื่อ J Soul Brothers ชื่อของวงพวกเขาเองในปี 2011 ขึ้นอันดับที่ 3 ด้วยเช่นกัน ในปี 2013 พวกเขาประสบความสำเร็จอันดับที่ 1 เป็นครั้งแรกด้วยอัลบั้มที่ 3 Miracle
ผลงานเพลง.
การจัดอันดับสูงสุดในการจัดอันดับรายสัปดาห์ของออริก้อน 
 แบรนด์เสื้อผ้าของวงที่ประกาศในวันที่ 1 พฤษภาคม 2015 และได้เปิดร้านสาขาแรก "J.S.B. TYO" ในวันที่ 7 กรกฎาคม 2017 
 เป็นยูนิตที่ประกอบด้วยสมาชิก 3 คน ได้แก่ นาโอกิ โคบายาชิ, ทาคาโนริ อิวาตะ และฮิโรโอมิ โทซากะ ซึ่งได้รับการแต่งตั้งให้เป็นตัวละครในภาพของขนมป๊อกกี้ (Pocky) ของกูลิโกะ ประเทศญี่ปุ่น ปล่อยซิงเกิลโฆษณา "Share The Love" ในวันที่ 15 ตุลาคม 2015 
 ประกาศชื่อแฟนคลับในวันที่ 10 พฤศจิกายน 2022 ซึ่งเป็นวันครบรอบ 12 ปีของการเปิดตัว ตั้งชื่อโดยโอมิ
เอเอฟซีแชมเปียนส์ลีก 2022

เอเอฟซีแชมเปียนส์ลีก 2022 เป็นครั้งที่ 41 ของการแข่งขันฟุตบอลสโมสรหลักของทวีปเอเชีย จัดขึ้นโดยสมาพันธ์ฟุตบอลเอเชีย (เอเอฟซี) และเป็นครั้งที่ 20 ภายใต้ชื่อรายการเอเอฟซีแชมเปียนส์ลีก
ผู้ชนะของทัวร์นาเมนต์จะได้ผ่านเข้าอัตโนมัติสำหรับเอเอฟซีแชมเปียนส์ลีก 2023–24 ผ่านเข้าสู่รอบคัดเลือกรอบเพลย์ออฟ ถ้าพวกเขาไม่ได้ผ่านการรับรองจากผลงานภายในประเทศ
อัลฮิลาล ของซาอุดีอาระเบียคือแชมป์เก่า หลังจากพวกเขาเอาชนะสโมสรจากเกาหลีใต้ โพฮัง สตีลเลอส์ ในเอเอฟซีแชมเปียนส์ลีก 2021 นัดชิงชนะเลิศ
การจัดสรรทีมที่เข้าร่วมการแข่งขัน.
47 ชาติสมาชิกเอเอฟซี คือจัดอันดับขึ้นอยู่กับผลงานประสิทธิภาพสโมสรของพวกเขาเหนือกว่าสี่ปีที่ผ่านมาในการแข่งขันเอเอฟซี (การจัดอันดับโลกของฟีฟ่า ของทีมชาติของพวกเขาจะไม่ได้ถูกพิจารณาอีกต่อไป) สล็อตที่ได้รับการจัดสรรตามเกณฑ์ต่อไปนี้ตามคู่มือรายการ:
การจัดอันดับของแต่ละสมาคม.
สำหรับเอเอฟซีแชมเปียนส์ลีก 2022 แต่ละสมาคมได้รับการจัดสรรสล็อตตามพวกเขา จัดอันดับสมาคม ซึ่งเผยแพร่เมื่อวันที่ 29 พฤศจิกายน พ.ศ. 2562 ซึ่งคำนึงถึงผลงานของพวกเขาในเอเอฟซีแชมเปียนส์ลีกและเอเอฟซีคัพ ในช่วงระหว่างปี 2016 และ 2019
<templatestyles src="Col-begin/styles.css"/>
ทีม.
ด้านล่างนี้คือ 52 ทีมที่มาจาก 23 สมาคมที่เข้าร่วมการแข่งขัน
"ในตารางด้านล่างนี้ จำนวนของการลงสนามและการลงสนามครั้งล่าสุดนับเฉพาะตั้งแต่ฤดูกาล 2002–03 (รวมไปถึงรอบคัดเลือก) เมื่อการแข่งขันได้ถูกเปลี่ยนชื่อมาเป็น เอเอฟซีแชมเปียนส์ลีก"
<templatestyles src="Col-begin/styles.css"/>
ตารางการแข่งขัน.
ด้านล่างนี้คือตารางของการแข่งขัน.
รอบแพ้คัดออก.
รอบ 16 ทีมสุดท้าย.
รอบ 16 ทีมสุดท้ายจะแข่งขันเพียงแค่เลคเดียว, การจัดโปรแกรมการแข่งขันใช้การจับฉลากคู่แข่งขันร่วมกับการพิจารณารองแชมป์กลุ่มที่ดีที่สุดผ่านเข้าสู่รอบนี้.
รอบก่อนรองชนะเลิศ.
รอบก่อนรองชนะเลิศจะลงเล่นในเลกเดียว.
รอบรองชนะเลิศ.
รอบรองชนะเลิศจะลงเล่นในเลกเดียว.
รอบชิงชนะเลิศ.
รอบชิงชนะเลิศจะลงเล่นในสองเลก.
 "ณ วันที่ 26 กุมภาพันธ์ พ.ศ. 2565"
หมายเหตุ.
<templatestyles src="Reflist/styles.css" />
คูเรอะ ฮาซูมิ

คูเรอะ ฮาซูมิ (อักษรโรมัน: Kurea Hasumi; 3 ธันวาคม ค.ศ. 1991 –) เป็นนักแสดงเอวีชาวญี่ปุ่น สังกัดออลโปรโมชัน
ประวัติ.
ในเดือนกันยายน ค.ศ. 2012 เธอได้รับการเปิดตัวในฐานะนักแสดงเอวีหญิงสาวสวย
เดือนกรกฎาคม ค.ศ. 2013 เธอได้เปิดตัวระบำเปลื้องผ้าของเธอที่ชินจูกุนิวอาร์ต
เธอได้เป็นนักแสดงหญิงผูกขาดต่อบริษัทวันซ์แฟกทอรีตั้งแต่เดือนมกราคมถึงสิงหาคม ค.ศ. 2014
ครั้นเดือนกุมภาพันธ์ ค.ศ. 2015 เธอเริ่มทำงานเป็นสมาชิกของเซ็กซีไอดอลยูนิตที่ชื่อ "คึฮ์น" โดยมีสีประจำตัวคือสีม่วง
ส่วนเดือนมีนาคม ค.ศ. 2018 ที่งานสกายเพอร์เฟกทีวี! อะดัลต์บรอดคาสติงอะวอดส์ เธอได้รับรางวัลภาพยนตร์ยอดเยี่ยม สำหรับผลงาน "อานิโยเมะวะนากะ●ชิชากูเอโระไอโดรุ คูเรอะ ฮาซูมิ"
ในเดือนตุลาคม ค.ศ. 2019 เธอได้รับการเสนอชื่อเข้าชิงรางวัลจีโอทีวี×เมนส์ไซโซอะดัลต์อะวอร์ด 2019 สาขาเรือนร่างเร้าอารมณ์ยอดเยี่ยม ทั้งสองรายการคือ "เซ็กซีมอนสเตอร์ที่แข็งแกร่งที่สุด" ซึ่งเธอได้รับรางวัลจีโอทีวีเมื่อวันที่ 1 มกราคม
เธอได้รับการเปิดตัวในเดือนพฤศจิกายน ค.ศ. 2018 ด้วยผลงาน "[ชิโจ-ฮัตสึ] คนนะ เอวี นากัตตะ!! ฮาซูมิ คูเรอะ งะ อาเมริกางัสชูโกกุ โกะ ◯ ราโด-ชู ○ กี ซัมยากุ เดะ ซัน โอกุ-เอ็น โนะ ไซโฮ โอะ ซางาชิ นิ อิกุ คิกากุ [โชเงกิ โนะ ไซโงะ...]" (โดยบริษัทเอสโอดี ครีเอต) ครั้นเดือนมิถุนายน ค.ศ. 2020 สองปีหลังจากการเปิดตัว เธอได้รับเลือกในฐานะ "สุดยอดหนึ่งเดียว" จากนิตยสาร"อาซาฮิเงโนรายสัปดาห์" (เลือกโดยคัตสึโมโตะ โคจิ)
เธอได้อันดับ 31 จากการโหวต "100 นักแสดงหญิงสุดเซ็กซียอดเยี่ยมที่ยังมีผลงานของนิตยสารแฟลช ประจำปี 2020" จากการประกาศผลในเดือนธันวาคม ค.ศ. 2020 และได้อันดับที่ 11 ของรายการ "การคัดเลือกทั่วไปของนักแสดงเอวีหญิงสุดเซ็กซีที่ยังมีผลงาน ประจำปี 2021" ในนิตยสาร"อาซาฮิเงโนรายสัปดาห์" ซึ่งประกาศผลในเดือนเมษายน ค.ศ. 2021 รวมถึงได้อันดับ 15 จากผู้อ่านของรายการ "การจัดอันดับ 300 นักแสดงหญิงสุดเซ็กซีที่เลือกโดยผู้อ่านนิตยสารแฟลช ประจำปี 2021" ซึ่งประกาศผลในเดือนสิงหาคมของปีเดียวกัน
ในเดือนกันยายน ค.ศ. 2021 เธอได้รับการแต่งตั้งให้เป็นสาวแคมเปญ ของแคมเปญทริปเปิลแฮปปี 2021
ชีวิตส่วนตัว.
เธอชอบแสตมป์แรลลี และได้การประทับตรา 77 สถานีของบริษัทรถไฟญี่ปุ่นตะวันออก (เจอาร์ อีสต์) และที่งานอุลตร้าแมนแสตมป์แรลลีของบริษัทรถไฟญี่ปุ่นตะวันออกซึ่งจัดขึ้นใน ค.ศ. 2016 ได้มีการกล่าวกันว่าเธอได้รับการรีทวีตมากที่สุดในบรรดาทวีตของเหล่าบุคคลที่มีชื่อเสียงที่เข้าร่วมโครงการ
เธอมีความสัมพันธ์ฉันเพื่อนกับโชโกะ โอตานิ ที่อยู่ในสำนักงานเดียวกัน ซึ่งเธอก็เป็นคนรู้จักกันมาก่อนที่โชโกะ โอตานิ จะเดบิวต์
เธอได้ประกาศตนเองว่าเป็น "มาโซคิสม์กับสภาพแวดล้อม" โดยเลือกเป็นนักแสดงเอวีหญิงเพราะดูเหมือนเธอจะมีช่วงเวลาที่ยากลำบาก
ภาวะเอกฐานเปลือย

ในทฤษฎีสัมพัทธภาพทั่วไป ภาวะเอกฐานเปลือย  เป็นภาวะเอกฐานเชิงความโน้มถ่วงที่ไม่มีขอบฟ้าเหตุการณ์
ในหลุมดำ ภาวะเอกฐานจะถูกล้อมรอบไว้อย่างสมบูรณ์โดยขอบเขตที่เรียกว่าขอบฟ้าเหตุการณ์ ซึ่งภายในมีแรงโน้มถ่วงของภาวะเอกฐานเฉพาะสูงจนแสงไม่สามารถหนีพ้นออกไปได้ ดังนั้นวัตถุที่อยู่ภายในขอบฟ้าเหตุการณ์ รวมถึงภาวะเอกฐานจะไม่สามารถมองเห็นได้โดยตรงจากภายนอกขอบฟ้าเหตุการณ์
ในทางตรงกันข้าม ภาวะเอกฐานเปลือยนั้นสามารถสังเกตได้จากภายนอก การมีอยู่ตามทฤษฎีของภาวะเอกฐานเปลือยนั้นมีความสำคัญเนื่องจากการมีอยู่ของพวกมันจะทำให้สามารถสังเกตการยุบตัวของวัตถุในสถานที่ที่มีความหนาแน่นเป็นอนันต์ได้ นอกจากนี้ยังทำให้เกิดปัญหาพื้นฐานในทฤษฎีสัมพัทธภาพทั่วไป เนื่องจากทฤษฎีสัมพัทธภาพทั่วไปไม่สามารถคาดการณ์เกี่ยวกับวิวัฒนาการของกาลอวกาศที่อยู่ใกล้กับภาวะเอกฐานได้ ในหลุมดำทั่วไป นี่ไม่ใช่ปัญหา เนื่องจากผู้สังเกตการณ์ภายนอกจะไม่สามารถสังเกตกาลอวกาศภายในขอบฟ้าเหตุการณ์ได้
ยังไม่เคยมีการค้นพบภาวะเอกฐานเปลือยในธรรมชาติ การสังเกตการณ์ทางดาราศาสตร์ของหลุมดำบ่งชี้ว่า อัตราการหมุนของหลุมดำที่ได้รับการสังเกตการณ์ทางดาราศาสตร์ (กล้องโทรทัศน์) ทั้งหมดที่ได้รับการบันทึก มีความเร็วการหมุนรอบตัวเอง ต่ำกว่าที่เกิดภาวะเอกฐานเปลือยได้ (พารามิเตอร์การหมุน 1) ระบบดาวฤกษ์คู่กับหลุมดำ เข้าใกล้ขีดจำกัดมากที่สุด โดยมีพารามิเตอร์การหมุนอยู่ที่ 0.82-1.00
ตามสมมติฐานการเซนเซอร์แห่งเอกภพ  ภาวะเอกฐานเชิงความโน้มถ่วงจะไม่สามารถสังเกตได้ แต่ในทางกลับกัน ถ้าหากทฤษฎีแรงโน้มถ่วงควอนตัมแบบวนซ้ำ  มีความถูกต้อง ภาวะเอกฐานที่เปลือยเปล่าอาจเป็นไปได้ในธรรมชาติ
วัดจันทาราม (จังหวัดสุราษฎร์ธานี)

วัดจันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าฉาง อำเภอท่าฉาง จังหวัดสุราษฎร์ธานี
สันนิษฐานว่าวัดจันทารามสร้างขึ้นในสมัยเดียวกับเจดีย์พระบรมธาตุไชยาหรือสร้างขึ้นระหว่างช่วงพุทธศตวรรษที่ 14–15 ข้อมูลของสำนักงานพระพุทธศาสนาแห่งชาติ ระบุตั้งวัดเมื่อ พ.ศ. 1925 ได้รับพระราชทานวิสุงคามสีมาเมื่อ พ.ศ. 1955
เจดีย์เก่าแก่ศิลปะศรีวิชัย มีสององค์อยู่บริเวณหน้าอุโบสถ องค์หนึ่งเอน อีกองค์หนึ่งยังคงมีสภาพที่ยังสมบูรณ์ มีลักษณะสถาปัตยกรรมแบบศรีวิชัยก่ออิฐไม่ถือปูน มีฐานล่างเป็นรูปสี่เหลี่ยมจัตุรัส ยาวด้านละ 2 เมตร พื้นฐานล่างจมอยู่ใต้ดิน 1.5 เมตร สูงจากฐานถึงยอด 9 เมตร มีมุข 4 ด้านบนมุขมีซุ้ม 4 ซุ้มภายในประดิษฐานพระพุทธรูปปางประทานพรทั้ง 4 ด้าน วัดยังมีศาลาการเปรียญไม้อายุมากกว่า 100 ปี และศาลรูปปั้นพ่อขุนที่เคยเป็นพ่อเมืองท่าฉาง
วัดถนนสุวรรณประดิษฐ์

วัดถนนสุวรรณประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะแดะ อำเภอกาญจนดิษฐ์ จังหวัดสุราษฎร์ธานี มีเนื้อที่ประมาณ 15 ไร่
วัดถนนสุวรรณประดิษฐ์เป็นวัดสร้างในสมัยกรุงศรีอยุธยา เดิมชื่อ วัดกระแดะ ตั้งวัดเมื่อ พ.ศ. 2220 ได้รับพระราชทานวิสุงคามสีมาเมื่อ พ.ศ. 2240 ผู้สร้างวัดนี้คือ พระมหาเถรเหมรังสี สร้างเมื่อต้นรัชกาลสมเด็จพระนารายณ์มหาราช โดยนายท้อกับนายทองเป็นผู้สร้างวิหาร หลังจากนั้นเมื่อมีการเคลื่อนย้ายชุมชนก็กลายเป็นวัดร้าง จนเมื่อ พ.ศ. 2500 หลวงพ่อแดง สิริสุวรรโณ ได้บูรณะขึ้นใหม่ ต่อมา พ.ศ. 2516 ท่านจิตรเจ้าอาวาสได้มาบูรณะวัดนี้อีกครั้งหนึ่ง เดิมในวัดเคยมีเจดีย์เก่าองค์หนึ่งแต่พังไปนานแล้ว ชาวบ้านเล่าว่าตอนขุดเจดีย์พบหมอน้ำมนต์สำริดมีฝาและภาชนะรูปเต่าทองคำ เจ้าคณะอำเภอกาญจนดิษฐ์เก็บไว้ที่วัดท่าไทร เมื่อวันที่ 23 เมษายน พ.ศ. 2517 หน่วยศิลปากรที่ 8 ดำเนินการสำรวจในครั้งนั้นพบอุโบสถเก่า พระพุทธรูปและในเสมาทำด้วยหินทรายแดง ฝีมือช่างสมัยรัตนโกสินทร์ตอนต้น 
อุโบสถหลังเก่าสร้างด้วยไม้ หลังคาเป็นรูปเกล้าอุณาโลม แต่เดิมหลังคามุงด้วยกระเบื้องรางชายคารูปเทพนม ปีกเชิงชายหลังคาโดยรอบมุงด้วยกระเบื้องสงขลา ภายหลังบูรณะใหม่และได้เปลี่ยนวัสดุมุงหลังคา ในอุโบสถมีพระประธานและกลุ่มพระพุทธรูป เป็นพระพุทธรูปทำด้วยศิลาทรายแดง มีขนาดต่าง ๆ ราว 10 องค์ รอบอุโบสถมีใบเสมาทำด้วยหินปูนโปร่งสองแฉกคู่กัน
วัดทุ่งหลวง (จังหวัดสุราษฎร์ธานี)

วัดทุ่งหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งหลวง อำเภอเวียงสระ จังหวัดสุราษฎร์ธานี
วัดทุ่งหลวง เดิมชื่อ วัดโคกกรวด ตั้งวัดเมื่อ พ.ศ. 2324 โดยพระอาจาร์ยดำ ได้รับพระราชทานวิสุงคามสีมาเมื่อ พ.ศ. 2471 เดิมเป็นวัดร้าง จนเมื่อหลวงพ่อเปี่ยม อินทสุวณฺโณ ท่านเป็นนคนพื้นเพเดิมบ้านโคกกรวด เข้ามาบูรณะและเปลี่ยนชื่อเป็น "วัดทุ่งหลวง" หลวงพ่อเปี่ยมได้พัฒนาวัดจนมีความเจริญรุ่งเรือง
หลวงพ่อเปี่ยมเป็นพระที่มีวัตรปฏิบัติงดงาม มีความเชี่ยวชาญวิชาโหราศาสตร์ ไสยศาสตร์ ท่านสำเร็จวิชากำบังกายและย่อระยะทาง ชาวบ้านที่เคารพนับถือและนิยมวิชาไสยศาสตร์ วัตถุมงคลของหลวงพ่อเปี่ยม มีเพียงผ้ายันต์ทีท่านแจกให้ลูกศิษย์ลูกหาที่ใกล้ชิดจริง ๆ เพียงไม่กี่ผืนเท่านั้น ส่วนเหรียญรูปเหมือน รูปหล่อต่าง ๆ ทางวัดและคณะลูกศิษย์ได้ร่วมกันจัดสร้างหลังจากที่หลวงพ่อท่านได้มรณภาพไปแล้ว โดยในช่วงวันที่ 1 เมษายน ของทุกปี จะมีประเพณีสรงน้ำรูปหล่อหลวงพ่อเปี่ยม โดยจะจัดงานด้วยกันทั้งหมด 7 วัน 7 คืน
น้7งอิง.
<templatestyles src="Reflist/styles.css" />
แอนนา เมย์ หว่อง

หว่อง หลิว-ชวง (3 มกราคม ค.ศ. 1905 – 3 กุมภาพันธ์ ค.ศ. 1961) หรือชื่อในวงการคือ แอนนา เมย์ หว่อง (Anna May Wong) เป็นนักแสดงชาวอเมริกัน ถือเป็นดาราชาวอเมริกันเชื้อสายจีนคนแรกของภาพยนตร์ฮอลลีวูด และเป็นนักแสดงหญิงชาวอเมริกันเชื้อสายจีนคนแรกที่ได้รับการยอมรับในระดับสากล อาชีพการงานของเธอคลอบคลุมตั้งแต่ภาพยนตร์เงียบ ภาพยนตร์เสียง โทรทัศน์ ละครเวที และวิทยุ
หว่องเกิดที่เมืองลอสแอนเจลิส ในครอบครัวชาวอเมริกัน–จีนเชื้อสายไท่ซานรุ่นที่สอง เธอหลงใหลในภาพยนตร์และเริ่มแสดงตั้งแต่อายุยังน้อย ในยุคภาพยนตร์เงียบมีผลงานอย่างเรื่อง "The Toll of the Sea" (1922) หนึ่งในภาพยนตร์เรื่องแรกที่สร้างด้วยสี และในภาพยนตร์ของดักลาส แฟร์แบงส์ เรื่อง "The Thief of Bagdad" (1924) หว่องกลายเป็นสัญรูปแฟชันและประสบความสำเร็จระดับนานาชาติเมื่อ ค.ศ. 1924 เธอเป็นหนึ่งในคนกลุ่มแรกที่อ้าแขนรับแฟชันแบบแฟลปเปอร์ (Flapper) ใน ค.ศ. 1934 เมย์แฟร์แมนเนควินโซไซอิตีออฟนิวยอร์ก โหวตให้เธอเป็น "ผู้หญิงที่แต่งตัวดีที่สุดในโลก" ในระหว่างคริสต์ทศวรรษ 1920 และ 1930 ยังถูกเชิดชูให้เป็นหนึ่งในสัญรูปแฟชันระดับต้น ๆ
เธอห่างหายจากการแสดงในช่วงสงครามโลกครั้งที่สอง เพื่ออุทิศตนช่วยเหลือชาวจีนในการสู้รบกับญี่ปุ่น ก่อนกลับสู่สายตาของสาธารณชนอีกครั้งในคริสต์ทศวรรษ 1950 ด้วยการปรากฏอยู่บนละครโทรทัศน์อีกหลายเรื่อง
เทศบาลตำบลเวียงเชียงของ

เทศบาลตำบลเวียงเชียงของ (ไทยถิ่นเหนือ:)เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 2, 7, 12 กับบางส่วนของหมู่ที่ 3, 8 ของตำบลเวียง ในอำเภอเชียงของ จังหวัดเชียงราย เดิมมีฐานะเป็นสุขาภิบาลเวียงเชียงของที่จัดตั้งขึ้นใน พ.ศ. 2499 และขยายเขตสุขาภิบาลใน พ.ศ. 2524 ซึ่งยึดเป็นเขตเทศบาลในปัจจุบัน แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 3,819 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอเชียงของ อยู่ห่างจากศาลากลางจังหวัดเชียงรายประมาณ 103 กิโลเมตร อยู่ห่างจากกรุงเทพมหานครประมาณ 851 กิโลเมตรตามทางหลวงแผ่นดินหมายเลข 1 (ถนนพหลโยธิน) ด้านตะวันออกของเขตเทศบาลมีแม่น้ำโขงเป็นแม่น้ำนานาชาติที่ยาวที่สุดในเอเชียไหลผ่าน มีพื้นที่รับผิดชอบทั้งหมด 1.81 ตารางกิโลเมตรหรือคิดเป็น 1,131.25 ไร่
แกลเลอรี่ภาพ.
<br>
เทศบาลตำบลเวียง (อำเภอเชียงของ)

เทศบาลตำบลเวียง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1–2, 4–6, 9–11, 13–14 และครอบคลุมพื้นที่บางส่วนของหมู่ที่ 3, 8 ของตำบลเวียง (เฉพาะนอกเขตเทศบาลตำบลเวียงเชียงของ) ในอำเภอเชียงของ จังหวัดเชียงราย เดิมมีฐานะเป็นสภาตำบลเวียงใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลเวียงในวันที่ 30 มกราคม พ.ศ. 2539 และยกฐานะเป็นเทศบาลตำบลเวียง ในวันที่ 18 กรกฎาคม พ.ศ. 2551 ปัจจุบันในเขตเทศบาลตำบลเวียงมีประชากร 9,546 คน
พื้นที่เทศบาลตำบลตั้งอยู่ทางทิศใต้ของอำเภอเชียงของ อยู่ห่างจากที่ว่าการอำเภอเชียงของประมาณ 0.85 กิโลเมตร ศาลากลางจังหวัดเชียงรายประมาณ 104 กิโลเมตร อยู่ห่างจากกรุงเทพมหานครประมาณ 850 กิโลเมตรตามทางรถยนต์ ด้านตะวันออกของเขตเทศบาลมีแม่น้ำแม่โขงไหลผ่านเป็นแหล่งน้ำสำคัญ ซึ่งเป็นที่ตั้งของสะพานมิตรภาพไทย-ลาว 4 (เชียงของ-ห้วยทราย) เป็นสะพานข้ามแม่น้ำโขง เชื่อมต่อระหว่างประเทศไทยที่หมู่ที่ 9 บ้านดอนมหาวัน ตำบลเวียง กับประเทศลาวที่บ้านดอน เมืองห้วยทราย แขวงบ่อแก้ว ระยะทาง 2.48 กิโลเมตร เทศบาลมีพื้นที่รับผิดชอบ 120.0 ตารางกิโลเมตร
ตำนานโลกแบน

ตำนานโลกแบน เป็นความเข้าใจผิดทางประวัติศาสตร์สมัยใหม่ที่เชื่อว่านักวิชาการและผู้มีความรู้ชาวยุโรปสมัยกลางเชื่อว่าโลกแบน
การบันทึกที่ชัดเจนแรกสุดของแนวคิดโลกกลมมาจากชาวกรีกโบราณสมัยศตวรรษที่ 5 ก่อนคริสตกาล แนวคิดนี้แพร่หลายในกรีซโบราณเมื่อเอราทอสเทนีสคำนวณเส้นรอบวงโลกราว 240 ปีก่อนคริสตกาล ต่อมาความรู้นี้แพร่ไปพร้อมอิทธิพลกรีกในสมัยกลางตอนต้น (ประมาณค.ศ. 600–1000) ซึ่งปัญญาชนชาวยุโรปและตะวันออกกลางส่วนใหญ่น้อมรับแนวคิดโลกกลม ความเชื่อโลกแบนในหมู่ชาวยุโรปที่มีการศึกษาแทบไม่ปรากฏในสมัยกลางตอนปลายเป็นต้นมา แม้จะมีการพรรณาโลกอย่างเหนือจริงในงานศิลปะ
เช่น บานพับภาพ "สวนสำราญ" ("The Garden of Earthly Delights") โดยฮีเยโรนีมึส โบสที่แสดงภาพโลกเป็นจานลอยอยู่ในทรงกลมใส
สตีเฟน เจ กูลด์ นักประวัติศาสตร์วิทยาศาสตร์ชาวอเมริกันบรรยายว่า "ไม่เคยมีช่วง 'โลกแบน' ในหมู่ปัญญาชน ไม่ว่าผู้คนในสมัยนั้นและสมัยนี้จะมีแนวคิดต่อโลกเรายังไง ความรู้โลกกลมของชาวกรีกไม่เคยสูญหาย นักวิชาการสมัยกลางคนสำคัญทั้งหมดยอมรับว่าทรงกลมของโลกนั้นเป็นข้อเท็จจริงที่มั่นคงทางจักรวาลวิทยา" เดวิด ซี. ลินด์เบิร์กและรอนัลด์ นัมเบอส์ นักประวัติศาสตร์วิทยาศาสตร์ชาวอเมริกันชี้ว่า "มีปัญญาชนชาวคริสต์ในสมัยกลางน้อยคนที่จะไม่รู้ว่าโลกกลม [พวกเขา] ยังรู้ค่าประมาณเส้นรอบวงโลกด้วยซ้ำ"
เจฟฟรีย์ เบอร์ตัน รัสเซลล์ นักประวัติศาสตร์ชาวอเมริกันกล่าวว่าความเข้าใจผิดว่าโลกแบนเฟื่องฟูสูงสุดช่วงค.ศ. 1870–1920 และเกี่ยวข้องกับมโนคติที่มาจากการต่อสู้เหนือวิวัฒนาการ รัสเซลล์อ้างว่า "นอกเหนือจากข้อยกเว้นเพียงเล็กน้อย ไม่มีผู้มีการศึกษาคนใดในประวัติศาสตร์อารยธรรมตะวันตกนับตั้งแต่ศตวรรษที่ 3 ก่อนคริสตกาลเป็นต้นมาที่เชื่อว่าโลกแบน" และสันนิษฐานว่าความนิยมที่แพร่หลายของตำนานโลกแบนมาจากงานของจอห์น วิลเลียม ดราเปอร์, แอนดรูว์ ดิกสัน ไวต์และวอชิงตัน เออร์วิง
เซ็ซซูเอะ ฮายากาวะ

คินตาโร ฮายากาวะ (#เปลี่ยนทาง , 10 มิถุนายน ค.ศ. 1886 – 23 พฤศจิกายน ค.ศ. 1973) หรือชื่อในวงการคือ เซ็ซซูเอะ ฮายากาวะ (早川 雪洲, Hayakawa Sessue) เป็นนักแสดงชาวญี่ปุ่น เขาถือเป็นดาราผู้เรืองนามมากที่สุดคนหนึ่งในภาพยนตร์เงียบของฮอลลีวูดระหว่างคริสต์ทศวรรษ 1910 และต้นคริสต์ทศวรรษ 1920 ฮายากาวะเป็นนักแสดงเชื้อสายเอเชียคนแรกที่ประสบความสำเร็จในฐานะผู้แสดงนำชายในสหรัฐและยุโรป ด้วยหน้าตา "หล่อแบบหม่นเศร้า" (broodingly handsome) และมักแสดงเป็นตัวร้ายที่ถูกครอบงำทางเพศ ทำให้เขากลายเป็นหวานใจของผู้หญิงอเมริกันท่ามกลางการเลือกปฏิบัติทางเชื้อชาติ และยังเป็นหนึ่งในผู้ชายคนแรกที่ถูกขนามนามว่าเป็นสัญลักษณ์ทางเพศของฮอลลีวูด
หลังถอนตัวออกจากสถานศึกษานายทหารเรือญี่ปุ่นและรอดชีวิตจากการกระทำอัตวินิบาตกรรมตนเอง ฮายากาวะเข้าเรียนที่มหาวิทยาลัยชิคาโก เอกเศรษฐศาสตร์การเมืองตามความประสงค์ของครอบครัวที่อยากให้เขาเป็นนายธนาคาร หลังสำเร็จการศึกษาเมื่อ ค.ศ. 1912 เขาสร้างความประทับใจให้กับบุคคลสำคัญในฮอลลีวูดขณะแสดงอยู่ที่ลิตเติลโตเกียว จนได้เซ็นสัญญาเป็นดาราในเรื่อง "เดอะไทฟูน" (1914) เขาประสบความสำเร็จครั้งแรกในภาพยนตร์เรื่อง "เดอะชีต" (1915) จากนั้นก็มีชื่อเสียงจากการแสดงในบทรักต้องห้าม ฮายากาวะเป็นหนึ่งในดาราที่มีค่าตัวสูงที่สุด ณ ขณะนั้น โดยมีรายได้เฉลี่ย 5,000 ดอลลาร์ต่อสัปดาห์ใน ค.ศ. 1915 และ 2 ล้านดอลลาร์ต่อปีผ่านบริษัทผลิตภาพยนตร์ของเขาตั้งแต่ ค.ศ. 1918 ถึง 1921
ในบรรดาภาพยนตร์เสียง ฮายากาวะเป็นที่รู้จักอย่างดีจากบทบาทกัปตันโจรสลัด กัวลา ในภาพยนตร์ผจญภัยเรื่อง "สวิสแฟมีลีโรบินสัน" (1960) และผู้พันไซโต ในภาพยนตร์สงคราม–มหากาพย์เรื่อง "สะพานข้ามแม่น้ำแคว" (1957) ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม ฮายากาวะปรากฏอยู่ในภาพยนตร์กว่า 80 เรื่อง และหนึ่งในภาพยนตร์ที่เขาแสดงนั้น ได้แก่ "เดอะชีต", "เดอะดรากอนเพนเตอร์" และ "สะพานข้ามแม่น้ำแคว" ถูกเลือกให้เก็บไว้ในหอทะเบียนภาพยนตร์แห่งชาติ
ชีวิตช่วงแรก.
คินตาโร ฮายากาวะ เกิดเมื่อวันที่ 10 มิถุนายน ค.ศ. 1886 ณ หมู่บ้านนานะอูระ ซึ่งในปัจจุบันเป็นส่วนหนึ่งของเมืองชิกูระ มินามิโบโซ จังหวัดชิบะ บิดาของเขาเป็นหัวหน้าสหภาพชาวประมงผู้มั่งคั่ง เขามีพี่น้องทั้งหมดห้าคน ฮายากาวะเรียนภาษาอังกฤษเพื่อเตรียมความพร้อมไปพำนักอยู่ในต่างประเทศตั้งแต่อายุยังน้อย
สกาลาเดย์ตูร์กี

สกาลาเดย์ตูร์กี ("บันไดตุรกี") เป็นหน้าผาหินบนชายฝั่งในเขตเทศบาลเรอัลมอนเต ทางตอนใต้ของเกาะซิซิลี ประเทศอิตาลี
"บันได" เหล่านี้เป็นผลจากการก่อตัวของหินมาร์ล หินตะกอนสีขาวที่เกิดจากเทสต์ของ planktonic foraminifera และก่อตัวเรื่อยมานับตั้งแต่น้ำท่วมช่วงอายุแซงเคลียนที่ซึ่งเริ่มมีน้ำเข้ามากักอยู่ในทะเลเมดิเตอร์เรเนียนหลังสิ้นสุดวิกฤตความเค็มช่วงอายุเมสซิเนียน
เลสลี แลมพอร์ต

เลสลี แลมพอร์ต  เกิดเมื่อวันที่ 7 กุมภาพันธ์ ค.ศ.1941 เป็นนักวิทยาการคอมพิวเตอร์ชาวอเมริกัน เป็นที่รู้จักกันในผลงานที่เกี่ยวกับระบบประมวลผลแบบกระจาย  และเป็นผู้ออกแบบระบบจัดเตรียมเอกสารลาเท็กซ์ แลมพอร์ตได้รับรางวัลทัวริงปี 2013 จากงานของเขาที่ช่วยปรับปรุงระบบประมวลผลแบบกระจายให้มีความถูกต้อง ประสิทธิภาพ และความน่าเชื่อถือมากขึ้น
ไซมอน การ์เนอร์

ไซมอน การ์เนอร์ (23 พฤศจิกายน ค.ศ. 1959 –) เป็นอดีตนักฟุตบอลระดับอาชีพ ที่ใช้เวลาส่วนใหญ่ในอาชีพของเขาให้แก่สโมสรฟุตบอลแบล็กเบิร์นโรเวอส์ ซึ่งเขาเป็นเจ้าของสถิติการทำประตูได้มากที่สุด ด้วย 194 ประตูจากทุกการแข่ง และ 168 ประตูในฟุตบอลลีก นอกจากนี้ เขายังทำหน้าที่ให้แก่สโมสรฟุตบอลเวสต์บรอมมิชอัลเบียน, วิคัมบ์วอนเดอเรอส์ และทอร์คียูไนเต็ด
อาชีพ.
การ์เนอร์เกิดที่บอสตัน ลิงคอล์นเชอร์ เขาได้รับการศึกษาในบ้านเกิดของเขาที่โรงเรียนบอสตันแกรมมาร์ เขาเล่นให้แก่บอสตันยูไนเต็ดซึ่งเป็นสโมสรท้องถิ่น ก่อนเข้าร่วมแบล็กเบิร์นโรเวอส์ในฐานะเด็กฝึกงาน และกลายเป็นนักฟุตบอลอาชีพในเดือนกรกฎาคม ค.ศ. 1978 เขาลงเล่นให้นิวคาสเซิลยูไนเต็ดในดิวิชันสองในฤดูกาลถัดมา ซึ่งเป็นเกมแรกจาก 474 เกมในลีกสำหรับแบล็กเบิร์นโรเวอส์ โดยเขาทำสถิติสโมสร 168 ประตูในลีก แบล็กเบิร์นโรเวอส์ตกชั้นในฤดูกาลแรกของการ์เนอร์ในฐานะผู้เล่นรุ่นใหญ่ แต่เขาช่วยให้ทีมได้รับการเลื่อนชั้นในความพยายามครั้งแรก และพวกเขาก็พลาดการเลื่อนชั้นเป็นครั้งที่สองใน ค.ศ. 1981 อย่างหวุดหวิด
ภายในฤดูกาล 1982–1983 การ์เนอร์ได้รับการกำหนดให้เป็นหนึ่งในคนยิงประตูสำคัญของดิวิชันสอง เมื่อเขายิงได้ 22 ประตูในลีก
การ์เนอร์ยิงได้ 14 ประตูในลีกฤดูกาล 1987–1988 เมื่อพวกเขาผ่านเข้ารอบเพลย์ออฟที่เพิ่งเปิดตัวไป แต่ความพ่ายแพ้ในรอบรองชนะเลิศทำให้ไม่สามารถเลื่อนชั้นได้ พวกเขามาถึงรอบรองชนะเลิศในอีกหนึ่งปีต่อมา และหวังว่าจะได้ฟุตบอลในดิวิชันหนึ่งหลังจากเป็นฝ่ายชนะคริสตัลพาเลซ แต่กลับพ่ายแพ้ต่อคริสตัลพาเลซอย่างหนักในการแข่งที่สนามบ้านตัวเอง และพลาดการเลื่อนชั้นอีกครั้ง ครั้นใน ค.ศ. 1990 แบล็กเบิร์นโรเวอส์แพ้เพลย์ออฟเป็นครั้งที่สามติดต่อกัน ซึ่งการ์เนอร์ทำประตูได้ 20 ประตูในลีกของฤดูกาลนั้น จากการร่วมมือที่ประสบความสำเร็จครั้งหนึ่งกับฮาวเวิร์ด เกล
ในฤดูกาลสุดท้ายของเขาที่อีวูดพาร์ก เขาได้ช่วยเติมเต็มความฝันของแจ็ค วอล์กเกอร์ ผู้เป็นประธาน เนื่องจากแบล็กเบิร์นโรเวอส์ได้รับการเลื่อนชั้นในช่วงเปิดฤดูกาลพรีเมียร์ลีก แม้ว่าเขาจะลงเล่นน้อยลงในแคมเปญหลังการเซ็นสัญญาใหม่รวมถึงเดวิด สปีดี และไมก์ นีเวลล์ และแล้ว การเซ็นสัญญากับแอลัน เชียเรอร์ ในช่วงฤดูร้อนก็มาถึง การ์เนอร์ทำประตูได้ทั้งหมด 168 ประตูในลีกดังกล่าว และรวม 192 ประตูในทุกรายการ ซึ่งยังคงเป็นสถิติของสโมสรนานกว่าหนึ่งในสี่ของศตวรรษต่อมา กระทั่งในเดือนกุมภาพันธ์ ค.ศ. 2019 เขาเป็นหนึ่งในผู้เล่นเจ็ดคนแรกที่ได้รับการเสนอชื่อเข้าสู่หอเกียรติยศของสโมสร
หลังอยู่กับแบล็กเบิร์นโรเวอส์มาอย่างยาวนาน เขาได้ย้ายไปสังกัดเวสต์บรอมมิชอัลเบียนด้วยค่าตัว 30,000 ปอนด์ในเดือนสิงหาคม ค.ศ. 1992 และลงเล่นในลีก 33 นัดให้แก่ทีมเจ้าเดินดงนี้ โดยทำประตูได้ 8 ประตูในลีก และช่วยให้พวกเขาเลื่อนชั้นจากดิวิชั่นสองก่อนจะย้ายไปวิคัมบ์วอนเดอเรอส์
เขาลงเล่นในลีกครั้งแรกให้แก่วิคัมบ์วอนเดอเรอส์ในฤดูกาล 1993–1994 และในช่วงเวลาที่เขาอยู่ที่นั่น เขาได้เล่นให้แก่ทอร์คียูไนเต็ดเมื่อมีการยืมตัว โดยลงเล่น 11 เกมลีกให้แก่ทีมนกนางนวล กระทั่งอำลาวงการฟุตบอลอาชีพเมื่อสิ้นสุดฤดูกาล 1995–1996
ชีวิตส่วนตัว.
ใน ค.ศ. 1996 การ์เนอร์รับโทษจำคุกสั้น ๆ ฐานดูหมิ่นศาลในระหว่างการดำเนินคดีหย่า แต่เขาก็ได้รับการปล่อยตัวหลังจากอุทธรณ์สำเร็จ
หลังจากทำงานด้านการขายสินเชื่อที่อยู่อาศัยและเป็นบุรุษไปรษณีย์ การ์เนอร์ก็ได้เป็นช่างทาสีและช่างตกแต่งในบาร์กเชอร์
มอเลอันโตเนลลียานา

มอเลอันโตเนลลียานา  เป็นสิ่งก่อสร้างที่เป็นจุดหมายตาแห่งหนึ่งในตูริน ประเทศอิตาลี ชื่อของอาคารมาจากชื่อของสถาปนิกอาเลสซันโดร อันโตเนลลี ส่วน "mole" เป็นคำภาษาอิตาลีหมายถึงอาคารที่มีขนาดใหญ่โต
อาคารเริ่มก่อสร้างในปี 1863 ไม่นานหลังการรวมชาติอิตาลี และสร้างเสร็จในปี 1889 แรกเริ่มตั้งใจจะสร้างเป็นโบสถ์ยิว แต่ปัจจุบันเป็นพิพิธภัณฑ์ภาพยนตร์แห่งชาติ และถือกันว่าเป็นพิพิธภัณฑ์ที่สูงที่สุดในโลก รูปของอาคารปรากฏบนเหรียญสองเซนต์ยูโรของอิตาลี นอกจากนี้ชั้นใต้ดินยังมีโครงสร้างทรงโค้งแบบกาตาลาตั้งอยู่ใต้โถงหลัก
บ้านสาขลา

บ้านสาขลา เป็นชุมชนเก่าแก่ซึ่งในปัจจุบันประกอบเป็นหมู่ที่ 3, 4, 5 และ 7 ของตำบลนาเกลือ อำเภอพระสมุทรเจดีย์ จังหวัดสมุทรปราการ
ประวัติ.
จากหลักฐานทางโบราณวัตถุที่ค้นพบเป็นเศษเครื่องถ้วยชามประเภทต่าง ๆ พบเศษถ้วยชามสังคโลกที่อายุย้อนไปได้ถึงสมัยสุโขทัย เศษเครื่องถ้วยลายครามจากสมัยอยุธยา เครื่องถ้วยเบญจรงค์ในสมัยรัตนโกสินทร์ ซึ่งแสดงว่าเป็นชุมชนที่มีเศรษฐกิจมั่งคั่งหลายยุคหลายสมัย
กล่าวกันว่าชื่อบ้านสาขลาเพี้ยนมาจากชื่อ "บ้านสาวกล้า" เหตุเพราะครั้งหนึ่งในอดีตมีทหารพม่าเดินทัพผ่านมา แต่ผู้ชายในหมู่บ้านถูกเกณฑ์ไปเป็นทหารที่อื่นกันหมด เหลือแต่ผู้หญิงและคนชรา ถึงกระนั้นชาวบ้านที่เหลือก็ร่วมมือกันสู้พม่าอย่างกล้าหาญจนชนะได้ หมู่บ้านนี้จึงมีชื่อเรียกว่า "หมู่บ้านสาวกล้า" ชุมชนมีวัดสาขลาที่สร้างขึ้นเมื่อ พ.ศ. 2325
เหตุการณ์ที่สำคัญของหมู่บ้านสาขลานาเกลือ คือ เกิดเหตุเพลิงไหม้ครั้งใหญ่เมื่อ พ.ศ. 2526 ต้นเพลิงอยู่บริเวณบ้านหัวเกาะ มีบ้านเรือนวอดวายไป 15–20 หลัง ไม่มีผู้เสียชีวิต ต่อมาในช่วง พ.ศ. 2537 ถนนคอนกรีตเสริมเหล็กกว้าง 8 เมตร ระยะทาง 7.5 กิโลเมตร สร้างแล้วเสร็จ โดยใช้เวลาสิบปีในการก่อสร้าง ทำให้การเดินทางด้วยเรือลดลง
ภูมิประเทศ.
บ้านสาขลาเป็นที่ราบลุ่มปากแม่น้ำเจ้าพระยามีลำคลองหลายสายไหลผ่าน เช่น คลองยายบู่ เป็นต้น บริเวณที่ราบแบ่งออกเป็น 3 ตอน คือ บริเวณแม่น้ำเจ้าพระยา บริเวณตอนใต้ใกล้ทะเล และบริเวณที่ราบทางทิศเหนือและทิศตะวันตกมีน้ำทะเลท่วมถึง 
ก่อน พ.ศ. 2495 ลักษณะดินบริเวณบ้านสาขลาสามารถปลูกพืชผักสวนครัวได้ดี ไม่มีน้ำท่วมและปัญหาการทรุดตัวของดิน จนเมื่อ พ.ศ. 2482 รัฐบาลได้ขุดสันดอนแม่น้ำเจ้าพระยาเพื่อเปิดเส้นทางเดินเรือเข้าสู่ท่าเรือคลองเตย จึงทำให้เกิดน้ำทะเลหนุนเข้ามาในคลองสรรพสามิต ทำให้คลองแยกจากคลองสรรพสามิตกว้างขึ้น และทำให้เกิดแอ่งน้ำที่เกิดจากชักน้ำทะเลเข้าทำนาเกลือและบางส่วนเกิดพื้นที่ชุ่มน้ำเนื่องจากทะเลหนุน ทำให้เกิดดินเค็ม พืชผักสวนครัวล้มตาย
เศรษฐกิจ.
ก่อนการขุดสันดอนแม่น้ำเจ้าพระยา ชาวสาขลาประกอบอาชีพประมงชายฝั่ง จับกุ้ง หอย ปู ปลา มาขายในหมู่บ้านและส่งตลาดปากน้ำ บ้านสาขลายังเป็นแหล่งพักสินค้าไปจังหวัดสมุทรสาครและสมุทรสงคราม ผ่านคลองสรรพสามิต มีการชักน้ำทะเลมาทำนาเกลือ ส่งไปขายไปออกคลองขุนราชพินิจใจและจังหวัดสมุทรสาคร ต่อมาชาวบ้านได้เปลี่ยนอาชีพมาทำวังกุ้งและเลี้ยงปูทะเลซึ่งให้มูลค่ามากกว่า 
ปัจจุบันหลังมีถนนคอนกรึตเสริมเหล็ก นอกจากส่งกุ้งปูขายและทำวังกุ้ง ชาวบ้านสามารถออกไปทำงานนอกพื้นที่ได้ เช่น พนักงานบริษัท รับจ้างทั่วไป เป็นต้น และหมู่บ้านสาขลาได้กลายเป็นแหล่งท่องเที่ยว ชมวิถีชีวิตชาวบ้านแบบเรียบง่ายและวัฒนธรรมดั้งเดิม ในชื่อ "ตลาดโบราณบ้านสาขลา" ของฝากขึ้นชื่อของหมู่บ้านสาขลาคือ กุ้งเหยียด ชมพระปรางค์เอียงของวัดสาขลา และนักท่องเที่ยวนั่งเรือออกไปชมป่าชายเลน
สังคมและวัฒนธรรม.
ชาวบ้านสาขลาใช้ภาษาไทยกลาง แต่จะมีบางคำและบางสำเนียงเป็นภาษามอญ เช่น เรียกโอ่งว่า "โพล่", เรียกตู้ว่า "ฮั้ว", เรียกผ้าขาวม้าว่า "ผ้ายี่โป" คำลงท้ายจะลงด้วย "นิ", "เน่อะ" และ "ดี่" 
ประเพณีในหมู่บ้าน ได้แก่ ประเพณีแข่งเรือและประกวดเรือประเภทต่าง ๆ ในช่วงวันออกพรรษา ประเพณีแห่หลวงพ่อโตไปตามลำคลองสรรพสามิต มีการละเล่นอย่างการเล่นสะบ้าและการเข้าทรงผีกระด้ง
เลดูเอตอร์รี

เลดูเอตอร์รี  เป็นหอคอยเอียงสองหอ สัญลักษณ์หนึ่งของเมืองโบโลญญา ประเทศอิตาลี เป็นหอคอยที่สำคัญที่สุดของบรรดาหอคอยแห่งโบโลญญา หอที่สูงกว่าชื่อว่า "อาซีเนลลี" ("Asinelli") ส่วนหอที่เตี้ยกว่าและเอียงกว่าชื่อว่า "การีเซนดา" ("Garisenda") ชื่อทั้งสองมาจากตระกูลที่ตามธรรมเนียมถือว่าเป็นผู้ก่อสร้างหอคอยขึ้นในระหว่างปี 1109 ถึง 1119 
เข้าใจกันว่าหอคอยทั้งสองเป็นการก่อสร้างแข่งกันระหว่างสองตระกูลเพื่อประชันอำนาจกัน อย่างไรก็ตาม ไม่ปรากฏหลักฐานลายลักษณ์อักษรจากช่วงเวลานั้นมากนัก อย่างชื่อของตระกูลอาซีเนลลีก็ปรากฏในเอกสารเก่าแก่ที่สุดจากปี 1185 หรือราว 70 ปีหลังหอคอยสร้างเสร็จ
หอคอยการีเซนดาเคยปรากฏอยู่ในงานเขียน "ดีวีนากอมเมเดีย" และ "เลรีเม" ของดันเตอยู่หลายครั้ง นอกจากนี้ยังปรากฏใน "อีทาลีเอนิชเชอไรเซอ" ของเกอเทอ และหอคอยทั้งสองยังปรากฏกล่าวถึงใน "พิกเจอส์ฟรอมอิตาลี" โดยชาลส์ ดิกเคนส์
การวิเคราะห์ข้อมูล

การวิเคราะห์ข้อมูล  เป็นกระบวนการในการสำรวจข้อมูล, ทำความสะอาดข้อมูล, แปลงความหมายข้อมูล และจัดทำแบบจำลองของข้อมูล ให้ได้ข้อมูลที่เป็นประโยชน์ เพื่อประกอบการตัดสินใจของผู้บริหาร
ประเภทของการวิเคราะห์ข้อมูล.
การวิเคราะห์ข้อมูล  แบ่งได้ 4 ประเภท ดังนี้
รายชื่อภาพยนตร์ไทย พ.ศ. 2565

นี่คือรายชื่อภาพยนตร์ไทยที่เผยแพร่ในปี พ.ศ. 2565
บ็อกซ์ออฟฟิส.
ภาพยนตร์ไทย พ.ศ. 2565 ที่ทำเงินสูงสุด โดยคำนวณรายได้เฉพาะโรงภาพยนตร์ในเขตกรุงเทพมหานคร ปริมณฑล และจังหวัดเชียงใหม่เท่านั้น
รางวัล.
ผลรางวัลภาพยนตร์ไทยที่มอบให้สำหรับบุคลากรในวงการภาพยนตร์ไทย พ.ศ. 2565 สำหรับรางวัลสมาคมผู้กำกับภาพยนตร์ไทย ครั้งที่ 12 ตัดสินภาพยนตร์ไทยระหว่างปี พ.ศ. 2564 ถึง พ.ศ. 2565
หมายเหตุ.
<templatestyles src="Reflist/styles.css" />
ชุดข้อมูล

ชุดข้อมูล  เป็นชุดของข้อมูล ในกรณีตารางข้อมูล ชุดข้อมูลอาจจะมีเพียงหนึ่งตารางหรือมากกว่านั้น โดยที่ทุกคอลัมน์ของตารางแสดงถึงตัวแปรเฉพาะ ข้อมูลของทุก ๆ แถวจะสอดคล้องกับเอกสารที่กำหนดรายละเอียดของชุดข้อมูล โดยชุดข้อมูลแสดงรายการตามค่าของตัวแปรแต่ละตัว เช่น ความสูงและน้ำหนักของคุณสมบัติสมาชิกของชุดข้อมูลแต่ละตัว นอกจากนั้น ชุดข้อมูลยังสามารถประกอบด้วยชุดของเอกสารหรือไฟล์
ในข้อมูลแบบเปิด จำนวนชุดข้อมูลถือเป็นหน่วยหนึ่งในการวัดปริมาณข้อมูลที่เผยแพร่ให้แก่สาธารณะชน เว็บท่าที่รวบรวมลิงก์เว็บไซต์ และบทความต่าง ๆ ของยุโรป Data.europa.eu รวบรวมชุดข้อมูลมากกว่าหนึ่งล้านชุดข้อมูล ในประเทศไทยมีการให้บริการศูนย์กลางข้อมูลเปิดภาครัฐภายใต้ชื่อ Data.go.th รวบรวมชุดข้อมูลมากกว่าหนึ่งหมื่นชุดข้อมูล
ตัวอย่างชุดข้อมูล.
ชุดข้อมูลพื้นฐานหลายชุดข้อมูลถูกนำมาใช้อย่างกว้างขวางในงานทางด้านสถิติ
 – ชุดข้อมูลหลายตัวแปรแนะนำโดย Ronald Fisher (2479) ให้บริการชุดข้อมูลออนไลน์โดยใช้พื้นที่เก็บข้อมูลการเรียนรู้ของเครื่อง มหาวิทยาลัยแคลิฟอร์เนีย วิทยาเขตเออร์ไวน์
หอระฆังจอตโต

หอระฆังจอตโต  เป็นหอระฆัง  เดี่ยว ส่วนหนึ่งของหมู่สิ่งก่อสร้างที่ประกอบสร้างขึ้นเป็นอาสนวิหารฟลอเรนซ์บนปียัซซาเดลดูโอโมในฟลอเรนซ์ ประเทศอิตาลี หอระฆังนี้ตั้งอยู่ตรงข้ามจากมหาวิหารนักบุญมารียาแห่งฟีออเรและหอศีลจุ่มนักบุญยอห์น 
หอคอยรูปแบบสถาปัตยกรรมกอธิกนี้เป็นผลงานออกแบบโดยจอตโต มีความสูง 84.7 เมตร และมีครีบยันทรงหลายเหลี่ยมอยู่ทุกมุมของหอ หอคอยแบ่งออกเป็นห้าส่วน แต่ละส่วนประดับด้วยงานศิลปะนูนต่ำ ซึ่งปัจจุบันทั้งหมดถูกย้ายไปจัดแสดงที่พิพิธภัณฑ์โอเปราเดลดูโอโมด้านหลังอาสนวิหาร งานศิลปะชิ้นที่ปรากฏบนหอคอยในปัจจุบันเป็นของจำลองมาจากของจริง
วัดทุ่งโป่ง (จังหวัดแม่ฮ่องสอน)

วัดทุ่งโป่ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งยาว อำเภอปาย จังหวัดแม่ฮ่องสอน
วัดทุ่งโป่งตั้งวัดเมื่อพ.ศ. 2419 บริเวณที่ตั้งวัดแต่เดิมเป็นหมู่บ้านของชาวไทใหญ่ที่อพยพมาจากรัฐฉาน ประเทศพม่า ชาวไทใหญ่ได้ร่วกันสร้างวัด โดยในยุคแรกในสร้างเสนาสนะอย่างง่าย ใช้ใบตองตึงมุงหลังคากันแดดกันฝน จนภายหลังชาวบ้านช่วยกันบูรณะเรื่อยมา แรกเริ่มพระสงฆ์ที่จำพรรษา เป็นพระสงฆ์ที่นิมนต์มาจากไทใหญ่ ประเทศพม่า
ปูชนียวัตถุในวัด คือ "พระพุทธสัพพัญญูประสิทธิมงคล" สร้างเมื่อวันศุกร์ที่ 20 กุมภาพันธ์ พ.ศ. 2547 เกิดจากความตั้งใจของท่านเจ้าอาวาสที่อยากจะอนุรักษ์ศิลปะแบบไทใหญ่ไว้ มีศิลปะแบบไทยใหญ่ จำลองแบบมาจากพระมหามัยมุนีแห่งเมืองมัณฑะเลย์ ประเทศพม่า เป็นพระพุทธรูป ก่ออิฐถือปูน ลงรักปิดทอง ช่วงพระพักตร์และเครื่องทรงสร้างด้วยทองเหลือง องค์พระจากฐานถึงยอดพระเกศ สูง 108 นิ้ว และมีขนาดหน้าตักกว้าง 80 นิ้ว
สัญญาอนุญาตสาธารณะของมอซิลลา

สัญญาอนุญาตสาธารณะของมอซิลลา (หรือ MPL) เป็นสัญญาอนุญาตประเภทหนึ่งสำหรับซอฟต์แวร์เสรีที่ถูกสร้างและดูแลโดยมูลนิธิมอซิลลา เป็นสัญญาอนุญาตที่อยู่กึ่งกลางระหว่างสิทธิ์การใช้งานซอฟต์แวร์ที่อนุญาต (Permissive software license) และสัญญาอนุญาตสาธารณะทั่วไปของกนู (GPL) ที่พยายามสร้างสมดุลระหว่างข้อกังวลของนักพัฒนาซอฟต์แวร์ที่เป็นกรรมสิทธิ์และซอฟต์แวร์โอเพนซอร์ซ ด้วยเหตุนี้ จึงอนุญาตให้รวมโค้ดที่ได้รับอนุญาตจาก MPL เข้ากับฐานโค้ดที่เป็นกรรมสิทธิ์ ตราบใดที่ส่วนประกอบที่เป็น MPL ยังคงสามารถเข้าถึงได้ภายใต้เงื่อนไขของ MPL
MPL ถูกใช้งานเป็นสัญญาอนุญาตของมอซิลลา ไฟร์ฟอกซ์, มอซิลลา ธันเดอร์เบิร์ด และซอฟต์แวร์อื่น ๆ ของมอซิลลา
วัดโพธิ์ปฐมาวาส

วัดโพธิ์ปฐมาวาส เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลบ่อยาง อำเภอเมืองสงขลา จังหวัดสงขลา มีเนื้อที่จำนวน 7 ไร่ 3 งาน 22.4 ตารางวา
ประวัติ.
วัดโพธิ์ปฐมาวาสตั้งวัดเมื่อ พ.ศ. 2200 ในสมัยของสมเด็จพระนารายณ์มหาราช ไม่ปรากฏหลักฐานว่าใครเป็นผู้สร้าง บริเวณเดิมของวัดเป็นตลาดนัดเรียกว่า "สถานที่ค้าโภค์" จึงเรียกวัดนี้ว่า วัดโภค์ ต่อมาได้เพี้ยนเป็นวัดโพธิ์ และในสมัยพระครูสังฆโศภน (อดีตเจ้าอาวาส) ได้เปลี่ยนชื่อเป็น "วัดโพธิ์ปฐมาวาส" วัดนี้เป็นวัดที่ที่เจ้าเมืองสงขลาได้เป็นผู้สร้างในบางส่วนและปฏิสังขรณ์สืบต่อกันมา นับตั้งแต่พระยาศรีสมบัติจางวาง (บุญชิ้น ณ สงขลา) เป็นผู้สร้างอุโบสถและศาลาการเปรียญ (โรงธรรม) ในรัชกาลของพระบาทสมเด็จพระพุทธเลิศหล้านภาลัย 
ต่อมาในรัชกาลพระบาทสมเด็จพระจอมเกล้าเจ้าอยู่หัว เจ้าพระยาวิเชียรคีรี (บุญสังข์ ณ สงขลา) ผู้สำเร็จราชการเมืองสงขลา ได้มาบูรณปฏิสังขรณ์สิ้นเงินไป 361 เหรียญ และในรัชกาลพระบาทสมเด็จพระมงกุฎเกล้าเจ้าอยู่หัวได้มีการบูรณปฏิสังขรณ์ครั้งใหญ่อีกครั้งหนึ่ง กรมศิลปากรได้ขึ้นทะเบียนเป็นโบราณสถานภายในวัดไว้เมื่อ พ.ศ. 2528 และได้ยกฐานะเป็นพระอารามหลวงเมื่อ พ.ศ. 2546
เสนาสนะและปูชนียวัตถุ.
สิ่งก่อสร้างและเสนาสนะ ได้แก่ เจดีย์ 3 องค์ ซึ่งประดิษฐานอยู่ด้านหน้าอุโบสถ ไม่ปรากฏหลักฐานนามผู้สร้าง สันนิษฐานว่าสร้างขึ้นในสมัยรัตนโกสินทร์ หรือราว ๆ พุทธศตวรรษที่ 24–25 เพราะพิจารณาจากระบบฐานรองรับองค์ระฆังไม่เป็นระบบอย่างในอดีต แสดงให้เห็นถึงรูปแบบเฉพาะถิ่น ภายในองค์เจดีย์ประธาน มีพระบรมธาตุบรรจุอยู่ในผอบทองคำประดิษฐานในบุษบกสำริด เจดีย์ที่ 2 บรรจุพระธรรม และองค์ที่ 3 บรรจุพระพุทธรูป กรมศิลปากรสันนิษฐานว่าสร้างในสมัยรัตนโกสินทร์ตอนต้น พระอุโบสถ กว้าง 13.19 เมตร ยาว 20.49 เมตร หลังคาทรงไทยชั้นเดียว มุงกระเบื้องเคลียบดินเผาสีแดง ไม่มีช่อฟ้า ใบระกา มีเพียงชั่วและเหงาปั้นลม หน้าบันตกแต่งด้วยลวดลายปูนปั้นรูปพานวางซ้อนกัน 2 ชั้น รองรับพระอภิธรรมปิฎก ภายในมีจิตรกรรมฝาผนังภาพเทพชุมนุม พระอาทิตย์ทรงรถ นรกภูมิและภาพปริศนาธรรม และศาลาการเปรียญสร้างเมื่อ พ.ศ. 2360 โดยพระยาศรีสมบัติจางวาง (บุญชิ้น ณ สงขลา)
ปูชนียวัตถุมี พระพุทธรูปประธานในอุโบสถเป็นพระพุทธรูปปางมารวิชัย ศิลปะรัตนโกสินทร์ตอนต้นเป็นศิลปะของช่างท้องถิ่น มีพุทธลักษณะคือ พระพักตร์ใหญ่ยาว ลักษณะอย่างหุ่น พระขนงโก่งโค้ง มุมพระโอษฐ์ยกขึ้นเล็กน้อย พระกรรณใหญ่ เม็ดพระเกศามีขนาดเล็ก รัศมีเป็นเปลวสูง พระอังสาทั้ง 2 ข้าง ยกตั้งขึ้นระนาบกับพื้น ครองจีวรห่มเฉียง เรียบ มีชายสังฆาฏิขนาดใหญ่พาดอยู่ที่พระอังสาข้างซ้ายตกลงมาตรงกลางพระวรกาย ลงมาถึงพระนาภีปลายตัดตรง พระชงฆ์มีขนาดใหญ่หนา
วัดชัยมงคล (จังหวัดสงขลา)

วัดชัยมงคล เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลบ่อยาง อำเภอเมืองสงขลา จังหวัดสงขลา มีที่ดินตั้งวัดเนื้อที่ 15 ไร่ 3 งาน 44 ตารางวา 
วัดชัยมงคลตั้งวัดเมื่อ พ.ศ. 2320 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2524 เขตวิสุงคามสีมา กว้าง 20 เมตร ยาว 40 เมตร ทำพิธีผูกพัทธสีมาเมื่อ วันที่ 6 กันยายน พ.ศ. 2524 วัดมีพระบรมธาตุที่ศักดิ์สิทธิ์เป็นที่เคารพบูชาของชาวจังหวัดสงขลา ซึ่งสร้างเมื่อใดไม่ทราบชัด เดิมวัดมีชื่อว่า วัดโคกเสม็ด เพราะตั้งอยู่บนเนินทรายที่มีต้นเสม็ดอยู่จำนวนมาก ในสมัยพระอาจารย์ศรีเป็นเจ้าอาวาส วัดชัยมงคลมีความเจริญรุ่งเรืองมาก และสมัยที่พระมหาแฉล้ม เขมปญฺโญ เป็นเจ้าอาวาส ได้ทำเรื่องเสนอคณะสงฆ์และบ้านเมืองเพื่อขอพระราชทานพระบรมราชานุญาตสถาปนาวัดขึ้นเป็นพระอารามหลวง จนยกฐานะเป็นพระอารามหลวงเมื่อวันที่ 26 มิถุนายน พ.ศ. 2528
พระสถูปเจดีย์ทรงลังกาบรรจุพระบรมสารีริกธาตุ เจดีย์พระบรมธาตุเกิดจากที่อาจารย์นะ ติสสโร มีความศรัทธาอย่างแรงกล้าที่ได้พระบรมสารีริกธาตุจากเศรษฐีลังกา เจดีย์พระบรมธาตุสร้างแล้วเสร็จและบรรจุพระบรมสารีริกธาตุไว้ เมื่อวันวิสาขบูชาปีมะเมีย ตรงกับวันที่ 29 พฤษภาคม พ.ศ. 2439 ท่านอาจารย์นะยังได้สร้างพระพุทธไสยาสน์ ประดิษฐานทางด้านทิศใต้ของพระเจดีย์ไว้ด้วยด้วย 
พระอุโบสถหลังสร้างขึ้นใหม่แทนพระอุโบสถหลังเดิม เป็นพระอุโบสถทรงไทยภาคกลางประยุกต์ กว้าง 7.05 เมตร ยาว 11.15 เมตร มีช่อฟ้า ใบระกา หางหงส์ หลังคาลด 3 ชั้น มีพาไลหน้าหลัง หน้าบันด้านหน้าปั้นเป็นลายกระหนกปูนปั้นนูนแสงลอยตัวรูปของพระพุทธรูป ซุ้มประตู และซุ้มหน้าต่างเป็นรูปพระมงกุฎ และหอระฆังสร้างเมื่อวันที่ 11 มกราคม พ.ศ. 2540 โดยนายท่ามไกว่ นางบุญช่วย เหล่าสิริพรวัฒนา ปูชนียวัตถุมี พระพุทธไสยาสน์ สร้างด้วยปูนปั้น ขนาดองค์พระยาว 5.52 เมตร ลงรักปิดทอง สร้างเมื่อ พ.ศ. 2484
ดักดักโก

ดักดักโก  เป็นบริษัทที่ให้บริการเสิร์ชเอนจินที่มุ่งเน้นเรื่องความเป็นส่วนตัวและมีตัวกรองไม่ให้มีผลการค้นหาเฉพาะบุคคล โดยทางดักดักโกใช้ API ร่วมกับเว็บไซต์อื่น ๆ เพื่อแสดงผลการสืบค้นข้อมูลอย่างรวดเร็ว นอจากนั้น ดึงผลการสืบค้นจากแหล่งอื่น ๆ เพิ่มเติม (ส่วนใหญ่มาจาก Bing) และใช้โปรแกรมรวบรวมข้อมูลของตัวเอง นอกจากนั้น ดักดักโกถือเป็นหนึ่งในบริการที่ถูกรัฐบาลจีนปิดกั้นการใช้งานจากประเทศจีน
บริษัทแหล่งนี้ถูกก่อตั้งโดย Gabriel Weinberg และมีพนักงาน 149 คน โดยชื่อบริษัทอ้างอิงจากเกม "Duck, duck, goose"
มิตซูบิชิ จี4เอ็ม

มิตซูบิชิ จี4เอ็ม  เป็นเครื่องบินทิ้งระเบิดขนาดกลางของญี่ปุ่นในระหว่างสงครามโลกครั้งที่สอง ใช้โดยกองทัพอากาศทหารเรือจักรวรรดิญี่ปุ่น
คุณลักษณะ (จี4เอ็ม1 แบบ 11).
"ข้อมูลจาก" Airreview's Japanese Navy Aircraft in the Pacific War, Japanese Aircraft of the Pacific War
ลักษณะทั่วไป* ลูกเรือ: 7 (pilot, co-pilot, navigator/bombardier/nose gunner, captain/top turret gunner, radio operator/waist gunner, engine mechanic/waist gunner, tail gunner)* Aspect ratio: * Airfoil: root: MAC118 mod (12.5%); tip:MAC118 mod (10%)* ใบพัด: 3 ใบ Hamilton Standard licensed Sumitomo constant speed variable-pitch
สมรรถนะ* Endurance: * g limits: * Roll rate: 
Armament
คลองบางมด

คลองบางมด เป็นคลองย่อยในระบบคลองด่านและคลองบางขุนเทียน ไหลผ่านในพื้นที่ของเขตจอมทอง เขตทุ่งครุและเขตบางขุนเทียน กรุงเทพมหานคร มีความยาวประมาณ 15,800 เมตร มีแนวทางน้ำค่อนข้างตรง ต่างจากคลองธรรมชาติบริเวณนี้ที่มีลักษณะคดเคี้ยว จึงคาดว่าเป็นคลองที่ขุดขึ้นเพื่อผันน้ำเพื่อการเกษตร มีต้นสายแยกออกจากฝังทิศใต้ของคลองสนามชัยเยื้องกับวัดไทร ไหลลงใต้ มีคลองบางขุนเทียนไหลขนานมาไหลหักศอกเข้ามาจนใกล้คลองบางมดมากบริเวณแยกคลองระแนะน้อย โดยมีคลองข่อยเป็นตัวเชื่อมจนมาเป็นคลองเส้นเดียวกัน ไหลลงใต้มาสุดสิ้นที่บริเวณวัดบัวผัน 
ประวัติ.
ในอดีตเป็นเส้นทางสัญจรคมนาคมระหว่างบางกอกกับหัวเมืองทางตะวันตกและปักษ์ใต้ การตั้งถิ่นฐานในบริเวณคลองบางมด สันนิษฐานจากการมาตั้งถิ่นฐานของชุมชนย่านบางขุนเทียน ท่าข้าม หัวกระบือ ที่เริ่มมีการตั้งชุมชนตั้งแต่สมัยอยุธยาตอนปลาย จึงอาจมีการตั้งถิ่นฐานในแถบบางมดบ้างแล้ว แต่ไม่มีหลักฐานชัดเจน พอสันนิษฐานได้จากการตั้งวัด เช่น วัดยายร่มในสมัยรัชกาลที่ 3 วัดโพธิทองสมัยรัชกาลที่ 4 และมัสยิดนูรุ้ลฮุดาในสมัยรัชกาลที่ 6
การเปลี่ยนแปลงที่ชัดเจน คือ การทำสวนส้มบางมด มีชาวจีนในพื้นที่ได้นำกิ่งพันธุ์จากทางบางบน (บางขุนนนท์ ตลิ่งชัน บางกอกน้อย) เริ่มเพาะปลูกในย่านบางมดนี้ตั้งแต่ประมาณ พ.ศ. 2468 ปรากฏว่าได้ผลดีเป็นที่นิยมของทั้งประเทศ จึงเกิดการเคลื่อนย้ายระลอกใหญ่ของผู้คนเพื่อมาบางมดเพื่อบุกเบิกสวนส้ม มีการตั้งตลาดปากคลองศาลเจ้าแม่ทับทิม มีโรงหนังศรีเจริญบางมด (ประมาณ พ.ศ. 2505) มีมัสยิดใหม่ เช่นดาริ้ลหะซัน (สอนสมบูรณ์) ดารุ้ลอิบาดะห์ วัดพุทธใหม่ เช่น วัดพุทธบูชา (พ.ศ. 2497) วัดหลวงพ่อโอภาสี (ประมาณ พ.ศ. 2500) แต่เมื่อเกิดน้ำท่วมใหญ่เมื่อ พ.ศ. 2526 และ 2534 ทำให้ชาวบางมดย้ายไปทำสวนที่อื่น อีกทั้งมีการตัดถนนพุทธบูชา ถนนพระรามที่ 2 ถนนท่าข้าม ถนนบางขุนเทียนชายทะเล ฯลฯ เกิดบ้านจัดสรรหลายโครงการรุกคืบเข้ามาในพื้นที่
ในระยะราว 50 ปีหลัง ได้มีการขยายคลองอันเกิดจากเรือหางยาวขนส้มเข้ามามากจนตลิ่งถูกซัดไป เมื่อ พ.ศ. 2560 มีการสร้างเส้นทางปั่นจักรยานระยะทาง 3 กิโลเมตร เลียบไปกับคลองบางมด
สถานที่ริมคลอง.
ริมคลองเป็นที่ตั้งของวัดพุทธบูชา วัดยายร่ม วัดสีสุก มัสยิดดาริลหะซันกับมัสยิดนูรุลหุดา ศาลเจ้าแม่ทับทิม สองฝั่งคลองมีสวนส้ม สวนมะพร้าว มีบ้านเรือนหนาแน่นริมสองฝั่งคลองสลับไปกับที่รกร้าง มีโรงงานอยู่ประปราย ร้านขายของชำที่ส่งสินค้าข้ามคลองมาด้วยตะกร้าชักรอก มีตลาดคลองบางมดซึ่งเปิดในวันเสาร์และอาทิตย์
ไอจิ บี7เอ

ไอจิ บี7เอ  ชื่อเล่น เกรซ เป็นเครื่องบินทิ้งระเบิดตอร์ปิโดและดำดิ่งทิ้งระเบิดบนเรือบรรทุกเครื่องบินในสงครามโลกครั้งที่สอง ผลิตโดยไอจิโคคุคิ ใช้โดยกองการบินทหารเรือมหาจักรวรรดิญี่ปุ่น
คุณลักษณะ (บี7เอ2).
"ข้อมูลจาก" Aircraft of World War II - 300 of the World's Greatest aircraft 1939-45, Aichi B7A Ryusei (Shooting Star), Japanese Aircraft of the Pacific Warลักษณะทั่วไป* ลูกเรือ: 2* Aspect ratio: * ใบพัด: 4 ใบ constant-speed propeller
สมรรถนะ* ความเร็วสูงสุด: Mach * Endurance: * g limits: * Roll rate: * Time to altitude: in 6 minutes 55 seconds
Armament
มุขเสาเรียงแห่งโบโลญญา

มุขเสาเรียงแห่งโบโลญญา  เป็นหมู่มรดกทางสถาปัตยกรรมและวัฒนธรรมที่สำคัญของเมืองโบโลญญา ประเทศอิตาลี ถือเป็นสัญลักษณ์สำคัญของเมืองควบคู่กับบรรดาหอคอยแห่งโบโลญญา มุขเสาเรียงในโบโลญญากินพื้นที่รวม เฉพาะในเขตเมืองเก่า และสูงถึง หากรวมพื้นที่นอกเขตกำแพงเมืองสมัยกลางด้วย
ในปี 2021 ยูเนสโกประกาศให้บรรดามุขเสาเรียงแห่งโบโลญญาเป็นแหล่งมรดกโลก
CUDA

CUDA หรือ Compute Unified Device Architecture คือ แพลตฟอร์มสำหรับการประมวลผลแบบขนานและเป็นส่วนต่อประสานโปรแกรมประยุกต์ให้สามารถใช้งานหน่วยประมวลผลกราฟิก (GPU) ในงานประมวลผลทั่วไปได้ ถูกสร้างขึ้นโดยบริษัทอินวิเดีย (Nvidia) โดย CUDA ทำหน้าที่เสมือนเป็นเลเยอร์ซอฟต์แวร์ให้สามารถส่งคำสั่งไปให้ GPU ทำงานแบบขนานได้
CUDA ถูกออกแบบมาให้รองรับการเขียนโปรแกรมด้วยภาษา C, C++ และ Fortran การเข้าถึงนี้ทำให้สามารถเขียนโปรแกรมทำงานแบบคู่ขนานโดยเรียกใช้ทรัพยากร GPU ได้ง่ายขึ้น ตรงกันข้ามกับ API ก่อนหน้า เช่น Direct3D และ OpenGL ซึ่งต้องใช้ทักษะขั้นสูงในการเขียนโปรแกรมกราฟิก
เอ็ลกัน แบ็กก็อตต์

เอ็ลกัน วิลลียัม ตีโย แบ็กก็อตต์ (เกิด 23 ตุลาคม พ.ศ. 2545) เป็นนักฟุตบอลอาชีพชาวอินโดนีเซีย ปัจจุบันเล่นในตำแหน่งเซ็นเตอร์แบ็คให้กับบริสตอลโรเวอส์ (ยืมตัวจาก
สโมสรฟุตบอลอิปสวิชทาวน์) ในอีเอฟแอลลีกวัน และทีมชาติอินโดนีเซีย
แบ็กกอตต์เกิดที่ประเทศไทยและเติบโตในอังกฤษ เป็นตัวแทนของประเทศอินโดนีเซีย ซึ่งเป็นประเทศแม่ของเขา ที่ซึ่งเขาได้เรียนรู้การเล่นฟุตบอลครั้งแรกตั้งแต่ยังเป็นเด็ก
 "ณ วันที่ เมื่อ 3 พฤษภาคม พ.ศ. 2564"
นานามิ อาซาอิ

อาซาอิ นานามิ (ญี่ปุ่น: 浅井七海 โรมาจิ: Asai Nanami; เกิด 20 พฤษภาคม 2543 คานางาวะ ประเทศญี่ปุ่น）เป็นไอดอล สมาชิกวงดนตรีญี่ปุ่น กัปตัน AKB48 ทีม B และยังเป็นสมาชิกยูนิต TintLip ภายใต้สังกัด DH เธอเป็นสมาชิก AKB48 ตั้งแต่ 2559 ถึง 2567 ชื่อเล่น นามิน กรุ๊ปเลือด O สูง 167 เซนติเมตร
เธอเข้าร่วมวง AKB48 ในสถานะ รุ่นที่ 16 (16th Generation) ในสถานะ เคงคิวเซย์ ในวันที่ 8 ธันวาคม 2559 ก่อนที่จะถูกย้ายมาอยู่ทีม 4 ในงาน AKB48 12th Anniversary Shuffle เมื่อวันที่ 8 ธันวาคม 2560 
ได้รับการแต่งตั้งให้ได้เป็นกัปตันทีม B ในงาน AKB48 16th Anniversary Team Shuffle ในวันที่ 8 ธันวาคม 2564 และเลื่อนชั้นอย่างเป็นทางการในวันที่ 19 เมษายน 2565
เธอประกาศจบการศึกษาในวันที่ 1 ตุลาคม 2566 และจะหยุดการทำกิจกรรมในวงในเดือนมกราคมปี 2567
ผลงาน.
AKB48 A - Sides.
Moto Kare desu (Moto Kare Desu)
AKB48 B - Sides.
Ima Para (Negaigoto no Mochigusare)
Dakitsukouka? (＃SukiNanda) (WCenter with Yamauchi Mizuki)
Hotei Sokudo to Yuuetsukan (11gatsu no Anklet)
Position (Jabaja)
Neko Allergy (Teacher Teacher)
Wakariyasukute Gomen (NO WAY MAN)
Yume e no Process (NO WAY MAN)
Generation Change (Jiwaru DAYS)
Seishun Da Capo (Sustainable) (Center)
Omoide My Friend (Shitsuren, Arigatou)
Oosawagi Tengoku (Ne mo Ha mo Rumor)
Unmei no Uta (Hisashiburi no Lipgloss)
Da Re Da (Doushite mo Kimi ga Sukida)
Kimi wa Boku wo Oboeteru ka na? (Idol Nanka Janakattara)
เพลงอื่น ๆ.
Hanareteitemo
เวที.
KKS8 (16th Generation Kenkyuusei)
Anata to Christmas Eve
KKS9 (Let's Go Kenkyuusei!)
Cross
SS8 (Kamikyoku Shibari)
Nakinagara Hohoende (playing the saxophone) (Under)
Everyday, Katyusha (playing the saxophone) (Under)
42 Revival (Te wo Tsunaginagara)
Wimbledon e Tsureteitte
SS12 (Boku no Natsu ga Hajimaru)
Saigo ni Ice Milk wo Nonda no wa Itsudarou? Oh! Baby
คอนเสิร์ต.
AKB48 11th Anniversary
AKB48 16th Generation Concert ～AKB no Mirai, Ima Ugoku!～
Kojimatsuri ～Kojima Haruna Kanshasai～
Watanabe Mayu Graduation Concert ~Minna no Yume ga Kanaimasu you ni~
AKB48 16th Generation Concert ~Kimi no Namae wo Shiritai~
AKB48 Tandoku Concert ~Jabajatte Nani?~
AKB48 Group Request Hour Setlist Best 100 2018
AKB48 Team 4 Tandoku Concert 〜Tomodachi ga Dekita〜
Murayama Yuiri Solo Concert 〜Watashi wa Watashi no Michi wo yuku〜
AKB48 Group Request Hour Setlist Best 100 2019
AKB48 Group Spring Festival in Yokohama Stadium
AKB48 Zenkoku Tour 2019 ～Tanoshii bakari ga AKB!～
AKB48 Group Request Hour Setlist Best 50 2020
AKB48 Yamauchi Mizuki Solo Concert 〜"MY" Revolution〜
2020 AKB48 shin Unit Live Matsuri Kaisai Kettei no Oshirase
AKB48 Group Third Singing Contest
IxR & TinTlip TOKYO IDOL PROJECT × JAM New Year Premium Party 2021 Premium Stage
AKB48 Ouchi de Member Request Hour 2021
AKB48 Tandoku Concert 2021 〜Suki Naraba, Suki da to Iou~
AKB48 THE AUDISHOW
Shinshun! AKB48 Fresh Concert 2022 ~Fuyu mo Yappari AKB!~
MX Matsuri! AKB48 60th Single ‘Hisashiburi no Lip Gloss’ Hatsubai Kinen Concert in Budokan 2022
คิว!

คิว! (CUE!) เป็นเกมมือถือญี่ปุ่น ผลิตโดยบริษัท Liber Entertainment เปิดตัวบนระบบไอโอเอสและ แอนดรอยด์เมื่อวันที่ 25 ตุลาคม พ.ศ. 2562 เกมนี้เป็นเกมจำลองที่ผู้เล่นสามารถฝึกนักพากย์หน้าใหม่ ได้รับการดัดแปลงเป็นซีรีส์อนิเมะโทรทัศน์ ผลิตโดย Yumeta Company และ Graphinica ออกอากาศตั้งแต่เดือนมกราคมถึงเดือนมิถุนายน พ.ศ. 2565 ทางผังรายการ Animeism
ให้เสียงโดย: ยุรินะ อุจิยามะ
ให้เสียงโดย: เนเนะ ฮิเอดะ
ให้เสียงโดย: เคียวกะ โมริยะ
ให้เสียงโดย: ยุนะ โองาตะ
ให้เสียงโดย: อายากะ ทากามุระ
ให้เสียงโดย: ซัตสึกิ มิยาฮาระ
ให้เสียงโดย: มายุ อีซึกะ
ให้เสียงโดย: มานัตสึ มุรากามิ
ให้เสียงโดย: ยุการิ อันไซ
ให้เสียงโดย: ซากิ มัตสึดะ
ให้เสียงโดย: เมงุมิ ยามางุจิ
ให้เสียงโดย: อาริสะ สึรุโนะ
ให้เสียงโดย: ฮินะ ทาจิบานะ
ให้เสียงโดย: อามิ โคมิเนะ
ให้เสียงโดย: ไม ซาโต
ให้เสียงโดย: ริโอะ สึจิยะ
สื่อต่าง ๆ.
เกม.
เกมมือถือผลิตโดยบริษัท ตัวเกมถูกปล่อยเมื่อวันที่ 25 ตุลาคม พ.ศ. 2562 เกมปิดให้บริการชั่วคราวในวันที่ 30 เมษายน พ.ศ. 2564 เพื่อแก้ไของค์ประกอบการเล่นเกม ในวันที่ 23 กรกฎาคม พ.ศ. 2565 มีการประกาศว่าความพยายามในการเปิดเกมใหม่ได้ถูกยกเลิกและกิจกรรมของไอดอลยูนิต AiRBLUE จะถูกระงับ
อนิเมะ.
มีการประกาศดัดแปลงอนิเมะเมื่อวันที่ 1 พฤศจิกายน พ.ศ. 2563 ผลิตโดย Yumeta Company และ Graphinica กำกับโดยชิน คาตาไง ดูแลบทซีรีส์โดยทัตสึฮิโกะ อูตาฮาระ ออกแบบตัวละครโดยโมโตฮิโระ ทานิงูจิ และรับผิดชอบดนตรีประกอบโดยเรียวซูเกะ นากานิชิ ออกอากาศตั้งแต่วันที่ 8 มกราคมถึงวันที่ 25 มิถุนายน พ.ศ. 2565 ทางผังรายการ Animeism ทางช่อง MBS, TBS และ BS-TBS เพลงเปิดชื่อเพลงว่า "Start Line" และเพลงปิดชื่อเพลงว่า "ฮาจิมาริ โนะ คาเนะ โนะ เนะ งะ นาริฮิบิกุ โซระ" ทั้งสองเพลงร้องโดยกลุ่ม AiRBLUE
เทศบาลตำบลบ้านต้า

เทศบาลตำบลบ้านต้า เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 20 กับบางส่วนของหมู่ที่ 1–2, 6–7, 12–13, 15–16 ของตำบลต้า อำเภอขุนตาล จังหวัดเชียงราย เดิมมีฐานะเป็นสุขาภิบาลบ้านต้าที่จัดตั้งขึ้นใน พ.ศ. 2510 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลตำบลบ้านต้ามีประชากร 6,110 คน
พื้นที่เทศบาลตำบลตั้งอยู่ทางทิศใต้ของอำเภอขุนตาล อยู่ห่างจากที่ว่าการอำเภอขุนตาลประมาณ 4.10 กิโลเมตร ศาลากลางจังหวัดเชียงรายประมาณ 60.8 กิโลเมตร อยู่ห่างจากกรุงเทพมหานครประมาณ 789 กิโลเมตรตามทางรถยนต์ เทศบาลมีพื้นที่รับผิดชอบ 3.61 ตารางกิโลเมตร หรือคิดเป็นพื้นที่ประมาณ 2,256.25 ไร่
เจ็ตแพก

เจ็ตแพก, ร็อกเก็ตเบลต์, หรือ ร็อกเก็ตแพก  เป็นอุปกรณ์สวมหลัง ซึ่งช่วยให้ผู้สวมเคลื่อนไหวอยู่ในอากาศด้วยพลังไอพ่นจากก๊าซหรือของเหลว โดยจะนำพาผู้สวมขึ้นสู่อากาศด้วยแรงอัดดันจากพื้นเบื้องล่างเพื่อต่อต้านแรงโน้มถ่วงของโลก เว้นกรณีที่ใช้ในสภาวะแรงโน้มถ่วงต่ำ (microgravity)
แนวคิดเรื่องอุปกรณ์เช่นนี้ปรากฏในบันเทิงคดีแนววิทยาศาสตร์มาเกือบหนึ่งร้อยปีและเริ่มแพร่หลายในคริสต์ทศวรรษ 1960 ก่อนจะได้รับการพัฒนาให้เป็นจริงผ่านกลไกหลายอย่าง แต่การใช้งานจริงยังค่อนข้างจำกัดกว่าที่ปรากฏในบันเทิงคดี เพราะความท้าท้ายในเรื่องชั้นบรรยากาศ แรงโน้มถ่วง ความหนาแน่นของพลังงาน และร่างกายมนุษย์ที่อาจไม่สอดรับกับการบิน หลัก ๆ แล้วอุปกรณ์นี้จึงใช้ในการแสดงโลดโผน และยังปรากฏการใช้งานในกิจการของรัฐ เช่น นักผจญเพลิงในบางแห่งของโลกใช้เจ็ตแพกช่วยให้ตนบินเข้าถึงพื้นที่เพลิงไหม้ซึ่งอยู่ติดกับทะเลหรือท้องน้ำ
Aenictus brevipodus

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Aenictus brevipodus เป็นสปีชีส์ของมดในวงศ์ย่อย Dorylinae โดยถูกกล่าวถึงครั้งแรกใน ค.ศ. 2013 โดยวียะวัฒน์ ใจตรง กับเซกิ ยามาเนะ
ย่านบางกะปิ

ย่านบางกะปิ เป็นย่านการค้าแห่งหนึ่งในเขตบางกะปิ กรุงเทพมหานคร มีศูนย์กลางอยู่บริเวณตลาดบางกะปิ มีตลาดย่อย รวม 5 ตลาด เป็นของกรุงเทพมหานคร 2 ตลาด ได้แก่ ตลาดบางกะปิ และตลาดบางกะปิ 3 และตลาดเอกชน 3 ตลาดคือ ตลาดลาดพร้าว 123 ตลาดนัดบางกะปิ และตลาดอาภาพร มีห้างสรรพสินค้า ได้แก่ เดอะมอลล์ แมคโคร โลตัส ตะวันนา และพันธุ์ทิพย์ พลาซ่า รวมถึงมีตลาดแฮปปี้แลนด์และต่อยอดเฟรช
ประวัติ.
ทุ่งบางกะปิ.
แต่ก่อนนั้นบางกะปิเป็นทุ่งกว้าง ซึ่งเป็นส่วนหนึ่งของทุ่งหลวง ที่มีอาณาบริเวณตั้งแต่ใต้กรุงศรีอยุธยาลงมาจนถึงกรุงเทพมหานคร เป็นป่าประเภทป่าบึง (Swamp forest) มีสัตว์ป่าหลายชนิดตั้งแต่เสือ ช้าง กระทิง เก้ง กวาง เนื้อทราย และเนื้อสมัน ทั้งยังเป็นที่อยู่ของนกน้ำนานาชนิด ในเขตทุ่งหลวงนี้ไม่มีผู้คนเข้าไปอยู่อาศัยนอกจากชายขอบ จนเมื่อในรัชกาลพระบาทสมเด็จพระนั่งเกล้าเจ้าอยู่หัว สยามทำสงครามเพื่อขจัดอิทธิพลของญวนที่เข้ายึดครองเขมร พระบาทสมเด็จพระนั่งเกล้าเจ้าอยู่หัวจึงโปรดเกล้าฯ ให้ขุดคลองแสนแสบ เริ่มมีผู้คนอพยพมาอยู่อาศัยมากขึ้น
ทุ่งบางกะปิมีพื้นที่กว้างขวางมาก ครอบคลุมทั้งย่านคลองจั่นและย่านที่เป็นต้นทางของถนนสุขุมวิทในปัจจุบัน ถูกบุกเบิกเป็นนา บริเวณทุ่งบางกะปิตรงสุขุมวิทมีการตั้งโรงเรียนวัฒนาวิทยาลัย ซึ่งก่อตั้งมาตั้งแต่ พ.ศ. 2417 ส่วนทุ่งบางกะปิย่านคลองแสนแสบจากคลองหนองจอกออกไป บริเวณทุ่งแสนแสบต่อกับตอนใต้ของทุ่งรังสิตยังปรากฏว่ามีช้างป่าอาศัยอยู่เมื่อ พ.ศ. 2431 ครั้นสำรวจอีกครั้งเมื่อ พ.ศ. 2438 ได้กลายเป็นชุมชนที่อยู่ของชาวบ้าน และแหล่งเพาะปลูกไปแล้ว ส่วนช้างป่าถูกขับไล่ออกไปจนไม่เหลือ
บริเวณคลองแสนแสบ เมื่อมี "เรือขาว" โดยบริษัทนายเลิศ ได้รับความนิยมอย่างมาก ส่วนตามรายทางก็มีตลาดเกิดขึ้นริมคลองหลายแห่ง รวมถึงตลาดบางกะปิ บางกะปิย่านคลองจั่นเริ่มดังขึ้นมาหลังมีการตัดถนนลาดพร้าวและถนนรามคำแหง เกิดเคหะคลองจั่นขึ้นหลังไทยเป็นเจ้าภาพเอเชียนเกมส์ครั้งแรก
ย่านการค้า.
ตลาดสดบางกะปิแต่เดิมเป็นเพียงร้านเล็ก ๆ 2–3 ร้าน จน พ.ศ. 2505 สุขาภิบาลบางกะปิได้จัดสร้างอาคารและตลาดสาธารณะขึ้นบนพื้นที่ 5 ไร่ 31 ตารางวา เปิดดำเนินการ พ.ศ. 2507 ขณะเดียวกันเอกชนได้สร้างอาคารพาณิชย์จำนวน 13 ห้อง และเปิดขายในปีต่อมา จน พ.ศ. 2511–2520 ห้างสรรพสินค้าน้อมจิตต์ (ปัจจุบันคือ ศูนย์การค้าเอ็นมาร์คพลาซ่า) ได้เข้ามาดำเนินการเป็นห้างแห่งแรกในย่านนี้ ขณะเดียวกันมีตลาดสดเพิ่มรวมเป็นตลาดสด 3 แห่ง พ.ศ. 2521–2530 เกิดห้างสรรพสินค้าบางกะปิ ต่อมาคือ ห้างซุปเปอร์เซฟ มีการเปิดตลาดแฮปปี้แลนด์เพิ่มอีกแห่ง ย่านบางกะปิจึงเริ่มขยายไปทางทิศตะวันตก ขณะที่แยกลำสาลีหรือทางทิศใต้ของคลองแสนแสบเริ่มมีการขยายตัวของอาคารพาณิชย์และหมู่บ้านจัดสรรเช่นกัน
ระหว่าง พ.ศ. 2531–2540 ย่านบางกะปิมีห้างสรรพสินค้าเพิ่ม คือ ห้างแมคโคร เดอะมอลล์บางกะปิ ห้างสรรพสินค้าบางกะปิคอมเพล็กซ์ และห้างดีเซมเบอร์ รวมถึงตะวันนา ปลายปี พ.ศ. 2545 ห้างเทสโก้โลตัสเข้ามาเปิดในย่านบางกะปิ ซึ่งมีการร่วมทุนกับเมเจอร์ ซีนีเพล็กซ์
การคมนาคม.
การคมนาคมมีทั้งทางบกและทางน้ำ โดยทางน้ำมีเรือโดยสารคลองแสนแสบ ส่วนทางบกเชื่อมต่อกับถนนสายสำคัญ คือ ถนนรามคำแหง ถนนลาดพร้าว ถนนศรีนครินทร์ ถนนนวมินทร์ และถนนเสรีไทย เป็นปลายทางของรถประจำทางบริเวณตลาดแฮปปี้แลนด์ และเป็นท่ารถตู้ พ.ศ. 2566 มีรถไฟฟ้าสายสีเหลืองที่เปิดให้บริการและในอนาคตจะมีรถไฟฟ้ามหานคร สายสีส้ม
เทศบาลตำบลเกาะช้างใต้

เทศบาลตำบลเกาะช้างใต้ เป็นเทศบาลตำบลซึ่งมีอาณาเขตครอบคลุมพื้นที่ตำบลเกาะช้างใต้เกือบทั้งหมด (ยกเว้นหมู่เกาะบางส่วนของเขตตำบลเกาะช้างใต้ ซึ่งอยู่ในเขตอุทยานแห่งชาติหมู่เกาะช้าง) ในอำเภอเกาะช้าง จังหวัดตราด เดิมมีฐานะเป็นสภาตำบลเกาะช้างใต้ในวันที่ 12 กันยายน พ.ศ. 2533 ก่อนที่จะยกฐานะขึ้นเป็นองค์การบริหารส่วนตำบลเกาะช้างใต้ในวันที่ 25 ธันวาคม พ.ศ. 2539
ในวันที่ 12 มีนาคม 2563 กระทรวงมหาดไทยได้ประกาศจัดตั้งองค์การบริหารส่วนตำบลเกาะช้างใต้เป็นเทศบาลตำบลเกาะช้างใต้ ในท้องที่ตำบลเกาะช้างใต้เฉพาะส่วนที่ตั้งอยู่ในเกาะช้าง โดยให้มีผลตั้งแต่วันที่ 13 พฤษภาคม ปีเดียวกัน 
พื้นที่ของเทศบาลตำบลเกาะช้างใต้เป็นชุมชนชาวประมงเหมาะแก่การพัฒนาให้เป็นแหล่งท่องเที่ยวเชิงอนุรักษ์ เนื่องจากเป็นหมู่เกาะ มีปะการัง มีป่าชายเลนที่อุดมสมบูรณ์ ชายฝั่งทะเลเป็นอ่าวขนาดใหญ่เหมาะสำหรับเป็นที่จอดเรือ เช่น อ่าวสลักคอก อ่าวสลักเพชร อ่าวบางเบ้า มีหาดทรายเล็กที่สวยงามและเงียบสงบ ได้แก่ หาดทรายขาว หาดคลองกลอย และชายฝั่งด้านทิศใต้เป็นพื้นที่ประวัติศาสตร์ยุทธนาวีเกาะช้าง มีหมู่เกาะใกล้เคียงเขตเทศบาลที่เหมาะแก่การท่องเที่ยว ได้แก่ เกาะง่าม เกาะเหลายา เกาะทรายขาว เกาะหวาย เกาะคลุ้ม เกาะไม้ซี้ใหญ่ และเกาะไม้ซี้เล็ก นอกจากนั้นยังมีน้ำตกที่สวยงามอีก 3 แห่ง คือ น้ำตกคลองหนึ่ง น้ำตกคีรีเพชร และน้ำตกคลองสิบเอ็ด
สโลว์ลูป

สโลว์ลูป (; โรมาจิ: "Surō Rūpu") เป็นซีรีส์มังงะญี่ปุ่นเกี่ยวกับกีฬาตกปลา เขียนโดยไมโกะ อูจิโนะ ตีพิมพ์ในนิตยสารมังงะแนว"เซเน็ง" "Manga Time Kirara Forward" ของสำนักพิมพ์โฮบุนชะตั้งแต่เดือนกันยายน พ.ศ. 2561 ได้รับการดัดแปลงเป็นซีรีส์อนิเมะโทรทัศน์โดยสตูดิโอคอนเน็กต์ ออกอากาศตั้งแต่เดือนมกราคมถึงมีนาคม พ.ศ. 2565 
ให้เสียงโดย: ริง คูซูมิ
ให้เสียงโดย: นัตสึมิ ฮิโอกะ
ให้เสียงโดย: โทโมมิ มิเนอูจิ
ให้เสียงโดย: คาโอริ นาซูกะ
ให้เสียงโดย: นัตสึมิ มูรากามิ
ให้เสียงโดย: โฮโนกะ อิโนอูเอะ
ให้เสียงโดย: นาโอะ โทยามะ
ให้เสียงโดย: คิโยโนะ ยาซูโนะ